Liturgikus események, programok

**A hét ünnepei:**

**Kedd:** Szűz Mária bemutatása a templomban

**Szerda**: Szent Cecília szűz, vértanú

**Csütörtök**: Szent Kelemen pápa, vértanú

**Péntek**: Vietnámi vértanúk

**Szombat**: Alexandriai Szent Katalin szűz, vértanú

**Eseménynaptár**

**Vasárnap:** 8.45 + Tamás

 10.00 + József

 18.30 + élő Erzsébet

**Hétfő:** 7.00 Szűz Mária szándékára

**Kedd**: 18.30 + László édesapáért

**Szerda:**  7.00 + Erzsébet és Albert

**Csütörtök:** 18.30 Erzsébet, Endre, Zsóka

**Péntek**: nem lesz szentmise

**Szombat:**  18.30 + hálából

**Temetés:** 11.24. 11.00 Óbuda/Lakatos Péterné

**Szentmisék, liturgikus templomi események**

11.20. 17.00 Elsőáldozók csoportja

11.20 17.00 Alsósok csoportja

11.21. 9.30 Baba-mama kör

11.23. 19.00 Biblia kör

11.23. 19.00 Virrasztás

11.26. Krisztus Király vasárnapja

11.27. 17.00 Felsősök csoportja

11.27. 18.30 Ifi falka találkozó

11.27. 19.30 Idősebb házasok csoportja

11.28. 10.00 Baba-mama kör

11.30. Virrasztás

12.03. Advent 1. vasárnapja

Hirdetések

A templombővítésre 11.15-ig **6.493.000,- Ft** érkezett.

**Hálásan köszönöm az eddigi nagylelkű adományokat!**

Kérem a hívek további segítséget!

+++++

Néhány apró munkától eltekintve hamarosan befejeződik a két új épület építése. Az ünnepélyes birtokba vételre és hálaadásra **december 3-án, a 10 órai** szentmise keretében kerül sor.

Az urnatemető berendezése még hátra van. Ehhez kértem támogatást az egyházmegyétől.

+++++

**Minden csütörtökön** az esti szentmise után - első csütörtökön a szentségimádás után - **virrasztunk**. A nyitott tabernákulum előtt imádkozunk az első órában közösen, majd egyéni csendes imádság van este 10-ig.

A vezetett imádság heti váltásban: Engesztelő imaóra, Szeretetláng imaóra, Szent Vér imaóra (a nigériai Barnabás imái), Imaóra az Isteni Irgalmasság üzeneteiből és Taizei imaóra sok énekkel.

Bárki bármikor csatlakozhat az este folyamán, tetszés szerint hosszabb-rövidebb időre.  7 óra után csak a sekrestye felőli ajtó van nyitva.

+++++

Közeledik az évvége. Hálásan köszönöm mindenkinek, aki már rendezte ez évi egyházi adóját! Aki még szeretné, megteheti személyesen az irodában, vagy banki átutalással. Számlaszám az újság hátsó oldalán.

++++

**Csütörtökön** a szentmise után a biblia kör találkozik.

++++

**Pénteken** nem lesz Szentmise, és az irodai szolgálat is szünetel.

++++

A Mária Rádió szervezésében **rózsafüzér imádság** lesz a Hősök terén november 25-én, 16 órától. Mindenkit szeretettel várnak! Gyertyát vigyünk magunkkal!

++++

25-én, szombaton, **reggel 9-től** összegyűjtjük a leveleket a templomkertben. Segítő kezeket hívunk. Szerszámokat, aki tud, hozzon.

Gondolatok a mai naphoz

Isten adományait felhasználva az üdvösség útján

Az üdvösség útján járunk. Igyekszünk készen lenni a Vőlegénnyel való találkozásra. Ezen az úton segít bennünket mindaz a talentum, amit Istentől kaptunk.

Fő ellenségünk, a gonosz lélek félelmet kelt bennünk. Mi lesz, ha … Azután a kényelmességünkre apellál. Minek mozdulni, jól el vagy magaddal. De képes felnagyítani a nehézségeket is. A másik majd nem úgy fogadja, nincs is rá szüksége. Vagy azt sugdossa, hogy minek, hiszen nem értékeli a másik, a környezet azt, amit teszek. Néha kifejezetten lekicsinyel, vagy támad, megpróbál elhallgattatni.

Mi viszont a bátorság lelkét kaptuk Istentől. Merünk kilépni önmagunkból, kicsiny világunkból, és elindulni a másik ember felé, az Isten felé.

Az első két szolga, bár nem azonos mennyiségű talentumot kapott, mégis ugyanazt a jutalmat kapja. Igaz, ennél többet nem is kaphatna. (Menj be Urad örömébe!) Azért ott bujkálhat bennünk, hogy mi van, ha nem sikerül. Ha kevesebb talentumot tudok összeszedni. Azt gondolom, nem a megszerzett talentumok mennyisége számít. Sokkal inkább az, mit igyekeztem megtenni Isten ügyében. Még az sem fontos, hogy a másikhoz képest milyen eredményem van. Az a fontos, hogy a magam képességeit, lehetőségét, lehetőségeit jól használjam fel.

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 33. vasárnap 2023. november 19.



Az én gondolatom a béke, és nem a pusztulás, hívjatok segítségül, meghallgatlak titeket, és hazavezetlek, bárhol éltek is. (Jer 29,11.12.14)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Péld 31, 10-13.19-20.30-31

 A derék asszony értéke a gyöngyét messze meghaladja.

Szentlecke: 1Tessz 5, 1-6

Az Úr napja úgy érkezik el, mint éjjel a tolvaj.

Evangélium: Mt 25, 14-30 Mivel a kevésben hű voltál, sokat bízok rád, menj be Urad örömébe!